stanford-oval/wikipedia huggingface dataset:
วิกิอิสลาม
ภาพรวม

เว็บไซต์ได้รับการจดทะเบียนเมื่อวันที่ 27 ตุลาคม ค.ศ. 2005 และเปิดตัวเมื่อวันที่ 4 กันยายน ค.ศ. 2006 ก่อตั้งโดยแอลี ซีนอ อดีตมุสลิมชาวแคนาดาที่เกิดในประเทศอิหร่าน และตอนแรกได้รับการดูแลโดย Faith Freedom International องค์กรของเขาเอง ถือเป็นส่วนหนึ่งของเครือข่ายญิฮาดโต้กลับ ณ ค.ศ. 2013 จุดมุ่งหมายประการหนึ่งของเว็บไซต์คือการดำเนินการเพื่อป้องกัน "ภัยคุกคามระดับโลก" ของชาวมุสลิมและศาสนาอิสลาม โดยได้อธิบายจุดประสงค์ของตนเป็น "[การ]รวบรวมข้อเท็จจริงที่เกี่ยวข้องกับการวิพากษ์วิจารณ์ศาสนาอิสลามจากแหล่งข้อมูลอิสลามที่ถูกต้อง" โดยปราศจากผลของ "การเซ็นเซอร์[ความถูกต้องทางการเมือง]" ที่มักเกิดขึ้นในวิกิพีเดีย  เว็บไซต์ได้ปฏิเสธข้อกังวลของความหวาดกลัวศาสนาอิสลามโดยให้เหตุผลว่าศาสนาอิสลามได้รับการพิสูจน์แล้วว่าเป็น "อุดมการณ์อันตราย"
เนื่องจากเป็น "เว็บไซต์ที่แก้ไขโดยชุมชน" วิกิจึงถูกตั้งค่าให้แก้ไขและดัดแปลงโดยพลเมืองเครือข่ายที่ได้รับการอนุมัติ (ลงทะเบียน) ข้อมูลเมื่อ 2018 โดยมีข้อมูลเกี่ยวกับความขัดแย้งภายใน (ที่ถูกกล่าวหา) ในคัมภีร์อัลกุรอาน การข่มเหงผู้ที่ไม่ใช่มุสลิมและอดีตมุสลิม ความโง่เขลาของมุฮัมมัด ฯลฯ โดยมุ่งเน้นเฉพาะที่ "ความรุนแรง เรื่องเพศ และความขัดแย้งทางเพศ" โดยใน ค.ศ. 2018 ยังมีการนำเสนอคำให้การของผู้ละทิ้งศาสนาด้วย และเว็บไซต์มีรายการคำถามปลุกปั่น 101 ข้อที่ต้องถามมุสลิมคนใดก็ได้เพื่อพิสูจน์ว่าอิสลามไม่ใช่ "ศาสนาที่แท้จริง" ซึ่งสอดคล้องกับการสนับสนุนอย่างแข็งขันของตัวเว็บในการวิพากษ์วิจารณ์มุสลิม ในปีเดียวกันนั้น วิกิอิสลามถูกสังเกตว่ามีคำดูหมิ่นเกี่ยวกับมุฮัมมัด มีการแปลเนื้อหาเป็นภาษาต่าง ๆ หลายภาษา  ในเดือนธันวาคม ค.ศ. 2015 อดีตมุสลิมแห่งอเมริกาเหนือ (Ex-Muslims of North America, EXMNA) องค์กรฆราวาส ได้เข้ามาเป็นเจ้าของและดำเนินการเว็บไซต์ดังกล่าว
เมื่อประมาณ ค.ศ. 2020 เกิดการแก้ไขครั้งใหญ่ในวิกิอิสลามขึ้น ด้วยจุดมุ่งหมายที่ระบุไว้เพื่อ "ให้ข้อมูลที่ถูกต้องและสามารถเข้าถึงได้จากมุมมองแบบดั้งเดิมและเชิงวิพากษ์วิจารณ์" เกี่ยวกับศาสนาอิสลาม และเน้นย้ำ "นโยบายไม่ยอมรับเนื้อหาที่มีความเกลียดชัง หลอกลวง ไม่ครอบคลุมทุกด้าน และเป็นการโต้แย้ง" ณ ค.ศ. 2022 วิกิอิสลามยังไม่ได้ "ปฏิบัติตามข้อกำหนดทั้งหมดที่ระบุไว้ในเอกสารวิสัยทัศน์ของตนเอง" แม้ว่าเนื้อหาบางส่วนจะสอดคล้องกับวิสัยทัศน์ใหม่ก็ตาม บทความโดยทั่วไปนำเสนอวิธีการที่นักวิชาการมุสลิมกล่าวถึง "คำถามหรือเหตุการณ์ในประวัติศาสตร์อิสลาม" เป็นการเฉพาะ โดยยังมีการนำเสนอความแตกต่างและความแตกต่างภายในกลุ่มนักวิชาการมุสลิม "บ่อยครั้ง" ด้วย อย่างไรก็ตาม กลับมีเนื้อหา "น้อยมาก (ถ้ามี)" ที่รวมการอภิปรายสมัยใหม่ หรือ "การตีความเชิงก้าวหน้า" นอกจากนี้ ยังมีอคติในการเลือกหัวข้อต่าง ๆ ที่ได้รับการกล่าวถึงในเว็บไซต์ โดยบางหัวข้อเชื่อมโยงชาวมุสลิมกับโลกทัศน์ที่ไร้เหตุผลซึ่งขัดแย้งกับมุมมองทางวิทยาศาสตร์อย่างชัดแจ้งหรือโดยปริยาย และมักมีแนวโน้มที่จะทำให้ชาวมุสลิมหรือศาสนาอิสลามดูแย่ลงเมื่อขาดเสียงของนักวิชาการร่วมสมัย หรือการสร้างบริบทให้กับข้อถกเถียง วิกิอิสลามยังคงมี "ข้อมูลน้อยมากที่นำเสนอชาวมุสลิมในทางบวกหรือเป็นกลาง"
คำตอบรับ

ใน ค.ศ. 2007 Göran Larsson ศาสตราจารย์ศาสนศึกษาที่มหาวิทยาลัยกอเทนเบิร์ก โต้แย้งว่า วิกิอิสลามเป็นเว็บท่าเกลียดชังอิสลาม และเรื่องราวในวิกิอิสลามได้รับการคัดเลือกมาเพียงเพื่อแสดงให้เห็นว่ามุสลิมเป็นพวกที่ "ไร้ความรู้ ล้าหลัง หรืออาจถึงขั้นโง่เขลา"  ในการสำรวจ"เว็บไซต์ต่อต้านมุสลิม"ใน ค.ศ. 2014 Larsson ได้กล่าวถึงจุดมุ่งหมายที่ชัดเจนของวิกิอิสลามเป็น "[การ]นำเสนอประวัติศาสตร์ ศาสนศาสตร์ และผู้ปฏิบัติของศาสนาอิสลามในลักษณะที่ทำให้ผู้อ่านมีภาพลักษณ์ด้านลบอย่างยิ่งต่อความเชื่อ" เขาย้ำจุดยืนของตนอีกครั้งใน ค.ศ. 2018 โดยอ้างถึงวิกิอิสลามเป็นตัวอย่างของ "เว็บเพจต่อต้านมุสลิม"
ใน ค.ศ. 2019 Asma Uddin ที่ปรึกษาด้านเสรีภาพทางศาสนาของ OSCE และเพื่อนร่วมงานที่สถาบันแอสเพ็นย้ำว่าวิกิอิสลามเป็น "เว็บไซต์ต่อต้านมุสลิมอย่างโกรธเกรี้ยว" ในปีเดียวกัน ชาซา ชุกรี ศาสตราจารย์ด้านรัฐศาสตร์ที่มหาวิทยาลัยอิสลามนานาชาติมาเลเซียถือว่าในวิกิอิสลามขาดเนื้อหาเชิงบวก แสดงถึง "วาระที่ชัดเจน": การส่งเสริมศาสนาอิสลามในรูปแบบเดียว นั่นคือ—รุนแรง กดขี่ และไม่เป็นตัวแทนของ "มุมมองของมุสลิมส่วนใหญ่ต่อศาสนาของตน"  Rabia Kamal นักมานุษยวิทยาทางวัฒนธรรมที่มหาวิทยาลัยซานฟรานซิสโก พบว่าอิสลามเป็นหนึ่งในเว็บไซต์ต่อต้านอิสลามจำนวนมากที่อุทิศตนเพื่อ "เฝ้าติดตาม" ศาสนาอิสลามและชาวมุสลิม
แหล่งข้อมูลอื่น

เว็บไซต์ทางการ
สนามกีฬาซานเตียโก เบร์นาเบว

| --- | --- |
เอลเบร์นาเบว
th
ชื่อเดิม: สนามกีฬาชามาร์ตินใหม่ (ค.ศ. 1947–1955)
ที่ตั้ง: Avenida de Concha Espina 1, E28036 - มาดริด
พิกัด: 40°27′10″N 3°41′17″W﻿ / ﻿40.45278°N 3.68806°W﻿ / 40.45278; -3.68806﻿ (Estadio Santiago Bernabeu)
เจ้าของ: สโมสรฟุตบอลเรอัลมาดริด
ผู้ดำเนินการ: สโมสรฟุตบอลเรอัลมาดริด
ความจุ: 84,744 คน
ขนาดสนาม: 107 × 72 เมตร (351 × 236 ฟุต)
พื้นผิว: หญ้า
การก่อสร้าง
ลงเสาเข็ม: 27 ตุลาคม ค.ศ. 1944
เปิดใช้สนาม: 14 ธันวาคม ค.ศ. 1947
สถาปนิก: มานูเอล มุญโญซ โมนัสเตริโอ, ลุยส์ อาเลมัญ ซูเลร์, อันโตนิโอ ลาเมลา (ขยายสนาม)
การใช้งาน
สโมสรฟุตบอลเรอัลมาดริด (ค.ศ. 1947–ปัจจุบัน) ฟุตบอลทีมชาติสเปน
ภายนอกสนามซานเตียโก เบร์นาเบว
สนามกีฬาซานเตียโก เบร์นาเบว (สเปน: Estadio Santiago Bernabéu) เป็นสนามฟุตบอลที่มีชื่อเสียงในกรุงมาดริด ประเทศสเปน เป็นสนามเหย้าของสโมสรฟุตบอลเรอัลมาดริด เริ่มเปิดใช้สนามเมื่อวันที่ 27 ตุลาคม ค.ศ. 1944 เดิมมีชื่อว่า สนามกีฬาชามาร์ติน (Estadio Chamartín) ตามชื่อของสนามเดิมของสโมสร เปิดใช้สนามอย่างเป็นทางการในเดือนธันวาคม 1947 เรอัลมาดริดได้ประกาศใช้ชื่อที่ใช้อยู่ในปัจจุบันคือสนามกีฬาซานเตียโก เบร์นาเบว เมื่อวันที่ 4 มกราคม 1955 เพื่อเป็นเกียรติแก่ประธานสโมสรคือ ซานเตียโก เบร์นาเบว เยสเต (Santiago Bernabéu Yeste)
สนามแห่งนี้สามารถจุผู้ชมได้มากที่สุดถึง 120,000 คนหลังจากที่มีการต่อขยายในปี ค.ศ. 1953 หลังจากนั้นก็มีการลดจำนวนความจุลงเนื่องจากต้องการเปลี่ยนแปลงสนามให้มีความทันสมัยมากขึ้น โดยบริเวณตั๋วยืนนั้นได้ยกเลิกไปในฤดูกาล 1998/99 ตามกฎของยูฟ่าที่ไม่ให้มีการยืนชมเกมในขณะที่มีการแข่งขันในรายการของยูฟ่า การเปลี่ยนแปลงสนามครั้งล่าสุดคือการเพิ่มความจุอีก 5,000 ที่นั่งรวมเป็น 80,400 ที่นั่งในปี ค.ศ. 2003 และกำลังมีแผนที่จะเพิ่มเติมหลังคาลงไปอีกด้วย
เบร์นาเบวเป็นสถานที่ทางฟุตบอลที่มีชื่อเสียงมากที่สุดแห่งหนึ่งของโลก ได้รับเลือกให้เป็นสนามสำหรับเกมยูโรเปียนคัพรอบชิงชนะเลิศถึง 3 ครั้งในปี ค.ศ. 1957, ค.ศ. 1969 และ ค.ศ. 1980 ยูโรเปียนแชมเปียนชิพรองชิงชนะเลิศในปี ค.ศ. 1964 และฟุตบอลโลกรอบชิงชนะเลิศในปี ค.ศ. 1982
สนามแห่งนี้ยังมีสถานีรถไฟฟ้าใต้ดินแห่งกรุงมาดริดเป็นของตัวเองอีกด้วย ด้วยรถไฟฟ้าใต้ดินเส้นทางหมายเลข 10 หรือรถโดยสารประจำทางหมายเลข 14, 27, 40, 43, 120, 147 และ 150 สนามแห่งนี้ตั้งอยู่ในใจกลางย่านธุรกิจของกรุงมาดริด ซึ่งสนามฟุตบอลอื่น ๆ มักจะไม่ตั้งอยู่บริเวณแบบนี้
ภายในมีบริการทัวร์ชมสนาม ห้องพักนักกีฬา และพิพิธภัณฑ์ที่เก็บข้อมูลประวัติและถ้วยรางวัลต่าง ๆ ของสโมสร (ทางสโมสรเรียกห้องนี้ว่า "สโมสรที่ดีที่สุดในประวัติศาสตร์")
การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรกรุงเทพมหานคร เขต 9 แทนที่นายสิระ เจนจาคะ ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 30 มกราคม พ.ศ. 2565
ที่มา

ในวันที่ 22 มกราคม พ.ศ. 2564 พล.ต.อ.เสรีพิศุทธ์ เตมียเวส สมาชิกสภาผู้แทนราษฎรแบบบัญชีรายชื่อและหัวหน้าพรรคเสรีรวมไทยและ สส.อีก 144 คนได้เข้าชื่อยื่นต่อนายชวน หลีกภัย ประธานสภาผู้แทนราษฎรเพื่อให้ส่งเรื่องไปยังศาลรัฐธรรมนูญเพื่อขอให้ศาลวินิจฉัยว่าสมาชิกภาพสส.ของนายสิระสิ้นสุดลงหรือไม่ เพราะนายสิระเคยต้องคำพิพากษาถึงที่สุดให้จำคุกในฐานฉ้อโกงเมื่อ พ.ศ. 2538 โดยศาลรัฐธรรมนูญมีมติรับคำร้องในวันที่ 3 กุมภาพันธ์ พ.ศ. 2564 แต่ศาลมิได้สั่งให้นายสิระหยุดปฏิบัติหน้าที่แต่อย่างใด และในวันที่ 22 ธันวาคม พ.ศ. 2564 ศาลฯ ได้มีคำวินิจฉัยให้นายสิระพ้นจากตำแหน่ง สส. โดยให้มีผลย้อนหลังไปถึงวันเลือกตั้ง เพราะนายสิระขาดคุณสมบัติเพื่อลงสมัครรับเลือกตั้งมาตั้งแต่ต้น จึงต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง
ผู้สมัคร

คณะกรรมการการเลือกตั้งได้กำหนดวันรับสมัครรับเลือกตั้งในวันที่ 6 – 10 มกราคม พ.ศ. 2565 โดยพรรคการเมืองที่ส่งผู้สมัครมีรายชื่อดังต่อไปนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | ไทยภักดี | นายพันธุ์เทพ ฉัตรนะรัชต์ | 1 |
|  | กล้า | นายอรรถวิชช์ สุวรรณภักดี | 2 |
|  | เพื่อไทย | นายสุรชาติ เทียนทอง | 3 |
|  | ยุทธศาสตร์ชาติ | นางสาวกุลรัตน์ กลิ่นดี | 4 |
|  | ไทยศรีวิไลย์ | นายรุ่งโรจน์ อิบรอฮีม | 5 |
|  | ก้าวไกล | นายกรุณพล เทียนสุวรรณ | 6 |
|  | พลังประชารัฐ | นางสรัลรัศมิ์ เจนจาคะ | 7 |
|  | ครูไทยเพื่อประชาชน | นายเจริญ ชัยสิทธิ์ | 8 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร กรุงเทพมหานคร เขต 9 แทนตำแหน่งที่ว่าง พ> ศ. 2565.พรรค | ผลการเลือกตั้งสมาชิกสภาผู้แทนราษฎร กรุงเทพมหานคร เขต 9 แทนตำแหน่งที่ว่าง พ> ศ. 2565.พรรค | ผลการเลือกตั้งสมาชิกสภาผู้แทนราษฎร กรุงเทพมหานคร เขต 9 แทนตำแหน่งที่ว่าง พ> ศ. 2565.ผู้สมัคร | ผลการเลือกตั้งสมาชิกสภาผู้แทนราษฎร กรุงเทพมหานคร เขต 9 แทนตำแหน่งที่ว่าง พ> ศ. 2565.คะแนนเสียง | ผลการเลือกตั้งสมาชิกสภาผู้แทนราษฎร กรุงเทพมหานคร เขต 9 แทนตำแหน่งที่ว่าง พ> ศ. 2565.% | ผลการเลือกตั้งสมาชิกสภาผู้แทนราษฎร กรุงเทพมหานคร เขต 9 แทนตำแหน่งที่ว่าง พ> ศ. 2565.± |
| --- | --- | --- | --- | --- | --- |
|  | เพื่อไทย   | สุรชาติ เทียนทอง (3) ✔ | 29,416 | 34.81 | +8.65 |
|  | ก้าวไกล | กรุณพล เทียนสุวรรณ (6) | 20,361 | 24.10 | +3.14 |
|  | กล้า | อรรถวิชช์ สุวรรณภักดี (2) ✔ | 20,047 | 23.72 | – |
|  | พลังประชารัฐ   | สรัลรัศมิ์ เจนจาคะ (7) | 7,906 | 9.35 | –19.09 |
|  | ไทยภักดี | พันธุ์เทพ ฉัตรนะรัชต์ (1) | 5,987 | 7.08 | – |
|  | ครูไทยเพื่อประชาชน  | เจริญ ชัยสิทธิ์ (8) | 333 | 0.39 | +0.34 |
|  | ไทยศรีวิไลย์    | รุ่งโรจน์ อิบรอฮีม (5) | 244 | 0.26 | – |
|  | ยุทธศาสตร์ชาติ | กุลรัตน์ กลิ่นดี (4) | 190 | 0.22 | – |
| ผลรวม | ผลรวม | ผลรวม | 84,484 | 100.00 | — |

| บัตรดี | บัตรดี | บัตรดี | 84,484 | 95.87 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,456 | 2.79 | – |
| บัตรเสีย | บัตรเสีย | บัตรเสีย | 1,184 | 1.34 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 88,124 | 52.68 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 167,287 | 100.00 | — |
: เพื่อไทย   ได้ที่นั่งจาก พลังประชารัฐ
ชัยวัฒน์ ไกรฤกษ์

| ชัยวัฒน์ ไกรฤกษ์ป> ม., ท.ช. |
| --- | --- |

เลขาธิการพรรครักประเทศไทย
ดำรงตำแหน่ง 18 กุมภาพันธ์ พ.ศ. 2553 – 9 มกราคม พ.ศ. 2555
ถัดไป: สุพัสรา นราแย้ม
 
ข้อมูลส่วนบุคคล
เกิด: 24 ธันวาคม พ.ศ. 2504 (63 ปี) จังหวัดนครศรีธรรมราช ประเทศไทย
พรรคการเมือง: ประชาธิปัตย์

ชัยวัฒน์ ไกรฤกษ์ (เกิด 24 ธันวาคม พ.ศ. 2504) สมาชิกอดีตสภาผู้แทนราษฎร แบบบัญชีรายชื่อ สังกัดพรรครักประเทศไทย อดีตเลขาธิการพรรคต้นตระกูลไทย พรรคสู้เพื่อไทย และพรรครักประเทศไทย
การศึกษา

ชัยวัฒน์ ไกรฤกษ์ จบการศึกษาชั้นมัธยมต้น จากโรงเรียนชิโนรสวิทยาลัย จบชั้นมัธยมปลาย จากโรงเรียนเทพศิรินทร์ จากนั้นได้ศึกษาจนสำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท จากคณะพัฒนาสังคม สถาบันบัณฑิตพัฒนบริหารศาสตร์ (นิด้า)
การทำงาน

ชัยวัฒน์ ไกรฤกษ์ ประกอบอาชีพเป็นทนายความ เริ่มทำงานประจำที่สำนักงานบำรุงสุวิชา อภิศักดิ์ ต่อมาจึงได้เข้าร่วมงานทางการเมืองร่วมกับพรรคความหวังใหม่ พรรคกิจสังคม และลงสมัครรับเลือกตั้ง ส.ส.กรุงเทพมหานคร เขตที่ 3 สังกัดพรรคถิ่นไทย แต่ไม่ได้รับเลือกตั้ง จากนั้น ได้ย้ายมาร่วมงานการเมืองกับชูวิทย์ และเป็นเลขาธิการพรรคซึ่งชูวิทย์ก่อตั้ง ได้แก่ พรรคต้นตระกูลไทย พรรคสู้เพื่อไทย
ในระหว่างที่ชูวิทย์ลงสมัครรับเลือกตั้งเป็นผู้ว่าราชการกรุงเทพมหานคร ทำหน้าที่เป็นผู้อำนวยการเลือกตั้งของชูวิทย์ จากนั้น ได้ลงสมัครรับเลือกตั้ง ส.ส.กรุงเทพมหานคร เขต 11 สังกัดพรรครวมใจไทยชาติพัฒนา แต่ไม่ได้รับเลือกตั้งอีก ก็ย้ายกลับมาทำงานกับชูวิทย์ ในการจัดตั้งพรรคการเมือง ชื่อ พรรครักประเทศไทย ซึ่งในการเลือกตั้ง พ.ศ. 2554 ได้ลงสมัคร ส.ส. ระบบบัญชีรายชื่อ สังกัดพรรครักประเทศไทย ในลำดับที่ 2 และได้รับเลือกตั้งเป็น ส.ส.สมัยแรกในการเลือกตั้งครั้งนี้
ต่อมาในเดือนมกราคม พ.ศ. 2555 ได้ลาออกจากตำแหน่งเลขาธิการพรรครักประเทศไทย แต่เกิดข้อขัดแย้งกับชูวิทย์ในเรื่องการลาออกจากสมาชิกพรรค โดยชูวิทย์ไม่พอใจที่ชัยวัฒน์ลงมติไว้วางใจพลตำรวจเอก ประชา พรหมนอก และความสนิทสนมกับจตุพร พรหมพันธุ์ ชูวิทย์ได้แถลงข่าวพร้อมทั้งนำวิดีโอการสนทนากับชัยวัฒน์ โดยมีใจความว่าชัยวัฒน์ มีส่วนได้ผลประโยชน์จากการสร้างถนนในพื้นที่จังหวัดนครศรีธรรมราช วันที่ 31 มกราคม 2556 กกต. มีมติเห็นชอบให้เสนอเรื่องไปยังประธานสภาผู้แทนราษฎร เพื่อส่งคำร้องขอให้ศาลรัฐธรรมนูญวินิจฉัยการสิ้นสุดความเป็นสมาชิกภาพการเป็น ส.ส.บัญชีรายชื่อ พรรครักประเทศไทย ของชัยวัฒน์ ไกรฤกษ์ ตามที่คณะกรรมการไต่สวนของกกต.เสนอ ซึ่งความเห็นของคณะกรรมการไต่สวนเห็นว่า การที่ชัยวัฒน์ลงลายมือชื่อในหนังสือลาออกจากเป็นสมาชิกพรรครักประเทศไทยจริง ตามกฎหมายแล้ว ถือว่าเมื่อหนังสือลาออกของชัยวัฒน์ ยื่นถึงนายทะเบียนสมาชิกพรรค การลาออกนั้นเป็นอันสมบูรณ์ จึงส่งผลให้สิ้นสุดสมาชิกภาพการเป็น ส.ส. ตามรัฐธรรมนูญมาตรา 106 (7)
ในปี พ.ศ.2562 เขาลงสมัครรับเลือกตั้ง ส.ส.แบบบัญชีรายชื่อ พรรคเพื่อชาติ แต่ไม่ได้รับเลือกตั้ง
ในปี พ.ศ.2566 เขาลงสมัครรับเลือกตั้ง ส.ส.กาญจนบุรี พรรคประชาธิปัตย์ แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
เอเชียนเกมส์ฤดูหนาว 2025

| --- | --- |

เมืองเจ้าภาพ: ฮาร์บิน
ประเทศ:  จีน
คำขวัญ: Dream of Winter, Love Among Asia (จีน: 冰雪同梦，亚洲同心)
นักกีฬาเข้าร่วม: 1,275
กีฬา: 11 ชนิดกีฬา
ชนิด: 64 ประเภท
พิธีเปิด: 7 กุมภาพันธ์ 2025
พิธีปิด: 14 กุมภาพันธ์ 2025
สนามกีฬาหลัก: ศูนย์การประชุมนิทรรศการและกีฬานานาชาติฮาร์บิน
เว็บไซต์ทางการ: harbin2025.com
ฤดูร้อน
← หาวโจว 2022ไอจิ-นาโงยะ 2026 →
ฤดูหนาว
← ซัปโปโระ 2017โทรญีนา 2029 →
เอเชียนเกมส์ฤดูหนาว 2025 (จีน: 第九届亚洲冬季运动会; พินอิน: Dì jiu jiè yàzhōu dōngjì yùndònghuì, อังกฤษ: 2025 Asian Winter Games) ซึ่งรู้จักกันอย่างเป็นทางการในชื่อ เอเชียนเกมส์ฤดูหนาว ครั้งที่ 9 (อังกฤษ: IX Asian Winter Games) และรู้จักกันทั่วไปในชื่อ ฮาร์บิน 2025  จะเป็นครั้งที่เก้าของการแข่งขันกีฬาเอเชียนเกมส์ฤดูหนาว ซึ่งเป็นการแข่งขันกีฬาหลายประเภททั่วทวีปเอเชียที่จะจัดขึ้นตั้งแต่วันที่ 7 - 14 กุมภาพันธ์ 2025 ที่เมืองฮาร์บิน ประเทศจีน ครั้งนี้จะเป็นครั้งที่สองที่เมืองฮาร์บินจะเป็นเจ้าภาพการแข่งขัน และเป็นครั้งที่สามที่ประเทศจีนเป็นเจ้าภาพการแข่งขันกีฬาเอเชียนเกมส์ฤดูหนาว ฮาร์บินได้รับเลือกให้เป็นเมืองเจ้าภาพในการประชุมสมัชชาใหญ่สภาโอลิมปิกแห่งเอเชีย ครั้งที่ 42 เมื่อวันที่ 8 กรกฎาคม พ.ศ. 2566 ที่กรุงเทพมหานคร ประเทศไทย
การคัดเลือกเจ้าภาพ > เสนอตัวเป้นทางการ

ฮาร์บิน, ประเทศจีน: เมื่อวันที่ 28 มิถุนายน 2023 รัฐบาลเมืองฮาร์บินแถลงข่าวเกี่ยวกับการเสนอตัวเป็นเจ้าภาพการแข่งขันกีฬาเอเชียนเกมส์ฤดูหนาว 2025 ตัวแทนของรัฐเปิดเผยว่าการเตรียมการทั้งหมดสำหรับการเสนอตัวได้เสร็จสิ้นโดยสมบูรณ์แล้ว
| 0 | 1 | 2 |
| --- | --- | --- |

| เมือง | NOC | รอบที่ 1 |
| ฮาร์บิน |  จีน | เสนอตัวเมืองเดียว |
กีฬา

ในเดือนตุลาคม ค.ศ. 2023 สภาโอลิมปิกแห่งเอเชีย ได้ประกาศโปรแกรมการแข่งขันกีฬาทั้งหมดสำหรับกีฬาเอเชียนเกมส์ฤดูหนาว โดยมีการแข่งขัน 64 รายการใน 11 ประเภทกีฬาในโปรแกรมกีฬาเอเชียนเกมส์ฤดูหนาว ค.ศ. 2025 กีฬา 5 ประเภทที่ใช้สนามน้ำแข็ง ได้แก่ เคอร์ลิง, สเกตลลีา, สเกตความเร็ว, สเกตความเร็วระยะสั้น และ ฮอกกี้น้ำแข็ง รวมถึง สกี นอกจากนี้ยังมีการแข่งขันสกีปีนเขา เป็นครั้งแรกในกีฬาเอเชียนเกมส์ฤดูหนาว สำหรับการแข่งขัน สกีกระโดดไกล ได้ถูกยกเลิกจากโปรแกรม หลังจากที่เคยจัดแข่งขันในครั้งที่ผ่านมาของเกมนี้
ตัวเลขในวงเล็บระบุจำนวนรายการที่มีการชิงเหรียญรางวัลในแต่ละประเภทกีฬา
สกีลงเขา (2) (รายละเอียด)
ทวิกีฬาฤดูหนาว (4) (รายละเอียด)
สกีข้ามทุ่ง (6) (รายละเอียด)
เคอร์ลิง (3) (รายละเอียด)
สเกตลีลา (4) (รายละเอียด)
สกีลีลา (11) (รายละเอียด)
ฮอกกี้น้ำแข็ง (2) (รายละเอียด)
สเกตความเร็วระยะสั้น (9) (รายละเอียด)
สกีปีนเขา (3) (รายละเอียด)
สโนว์บอร์ด (6) (รายละเอียด)
สเกตความเร็ว (14) (รายละเอียด)
คณะกรรมการโอลิมปิกแห่งชาติที่เข้าร่วม

มีคณะกรรมการโอลิมปิกแห่งชาติ (NOC) ทั้งหมด 34 แห่งที่มีกำหนดการเข้าร่วมการแข่งขัน โดยเป็นจำนวนที่สูงกว่าสถิติสูงสุดเดิมที่มี NOC จากสภาโอลิมปิกแห่งเอเชีย จำนวน 30 แห่งเข้าร่วมในครั้งเดียวกันเมื่อปี 2017 ภูฏาน กัมพูชา และซาอุดีอาระเบีย มีกำหนดการเข้าร่วมการแข่งขันเอเชียนเกมส์ฤดูหนาวเป็นครั้งแรก อัฟกานิสถานและบาห์เรนกลับมาเข้าร่วมการแข่งขันอีกครั้งหลังจากไม่ได้เข้าร่วมในปี 2017 ขณะที่ติมอร์-เลสเตเคยเข้าร่วมในปี 2017 จะไม่ได้เข้าร่วมในครั้งนี้ มีนักกีฬาจำนวนสูงสุดเป็นประวัติการณ์ 1,275 คน (ชาย 755 คน และหญิง 520 คน) ที่มีกำหนดการเข้าร่วมการแข่งขัน
อัฟกานิสถาน (3)
บาห์เรน (18)
ภูฏาน (1)
กัมพูชา (4)
จีน (170) (เจ้าภาพ)
ฮ่องกง (73)
อินเดีย (59)
อินโดนีเซีย (6)
อิหร่าน (14)
ญี่ปุ่น (151)
จอร์แดน (1)
คาซัคสถาน (138)
คูเวต (27)
คีร์กีซสถาน (40)
เลบานอน (17)
มาเก๊า (21)
มาเลเซีย (8)
มองโกเลีย (35)
เนปาล (4)
เกาหลีเหนือ (3)
ปากีสถาน (2)
ฟิลิปปินส์ (19)
กาตาร์ (15)
ซาอุดีอาระเบีย (8)
สิงคโปร์ (23)
เกาหลีใต้ (149)
ศรีลังกา (4)
จีนไทเป (67)
ทาจิกิสถาน (4)
ไทย (85)
เติร์กเมนิสถาน (24)
สหรัฐอาหรับเอมิเรตส์ (7)
อุซเบกิสถาน (23)
เวียดนาม (1)
สรุปเหรียญการแข่งขัน

เจ้าภาพจีนเป็นผู้นําตารางเหรียญรางวัลเป็นครั้งที่ 4 ในเอเชียนเกมส์ฤดูหนาว จีนได้รับเหรียญทองมากที่สุด (32 เหรียญ, 50% ของเหรียญทองทั้งหมดที่ได้รับ) เหรียญเงินมากที่สุด (27) เหรียญทองแดงมากที่สุด (26) และเหรียญรางวัลรวมมากที่สุด (85, 44% ของเหรียญรางวัลทั้งหมด) จีนไทเปได้รับเหรียญแรกในเอเชียนเกมส์ฤดูหนาว เหรียญทองแดงจากกีฬาสเกตความเร็วเมื่อวันที่ 8 กุมภาพันธ์ ไทยได้รับเหรียญแรกในเอเชียนเกมส์ฤดูหนาว เหรียญทองแดงจากกีฬาสกีลีลาเมื่อวันที่ 11 กุมภาพันธ์ ฟิลิปปินส์ได้รับเหรียญแรกในเอเชียนเกมส์ฤดูหนาว เหรียญทองจากกีฬาเคอร์ลิงเมื่อวันที่ 14 กุมภาพันธ์
*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน* | 32 | 27 | 26 | 85 |
| 2 |  เกาหลีใต้ | 16 | 15 | 14 | 45 |
| 3 |  ญี่ปุ่น | 10 | 12 | 15 | 37 |
| 4 |  คาซัคสถาน | 4 | 9 | 7 | 20 |
| 5 |  ฟิลิปปินส์ | 1 | 0 | 0 | 1 |
| 5 |  อุซเบกิสถาน | 1 | 0 | 0 | 1 |
| 7 |  เกาหลีเหนือ | 0 | 1 | 0 | 1 |
| 8 |  ไทย | 0 | 0 | 1 | 1 |
| 8 |  จีนไทเป | 0 | 0 | 1 | 1 |
| รวม (9 ประเทศ) | รวม (9 ประเทศ) | 64 | 64 | 64 | 192 |
สเปซบราเธอร์ส สองสิงห์อวกาศ

| --- | --- |
สเปซบราเธอร์ส สองสิงห์อวกาศ
宇宙兄弟 (Uchū Kyōdai)
ชื่อภาษาอังกฤษ: Space Brothers
แนว: Comedy, science fiction, slice of life
มังงะ
เขียนโดย: Chūya Koyama
สำนักพิมพ์: Kodansha
สำนักพิมพ์ภาคภาษาอังกฤษ: อเมริกาเหนือ Kodansha Comics
นิตยสาร: Weekly Morning
กลุ่มเป้าหมาย: Seinen
วางจำหน่ายตั้งแต่: December 6, 2007 – ปัจจุบัน
จำนวนเล่ม: 34 (หนังสือ)
อนิเมะโทรทัศน์
กำกับโดย: Ayumu Watanabe
ดนตรีโดย: Toshiyuki Watanabe
สตูดิโอ: A-1 Pictures
ถือสิทธิ์โดย: อเมริกาเหนือ Sentai Filmworks
เครือข่าย: NNS (YTV)
ฉาย:  April 1, 2012  –  March 22, 2014
ตอน: 99 (รายชื่อตอน)
ภาพยนตร์ฉบับคนแสดง
กำกับโดย: Yoshitaka Mori
อำนวยการสร้างโดย: Kenzo Abe
เขียนบทโดย: Mika Ohmori
ดนตรีโดย: Takayuki Hattori
สตูดิโอ: Toho
ฉาย: 5 พฤษภาคม ค.ศ. 2012 (2012-05-05)
ความยาว: 129 minutes
ภาพยนตร์อนิเมะ
Space Brothers #0
กำกับโดย: Ayumu Watanabe
ดนตรีโดย: Toshiyuki Watanabe
สตูดิโอ: A-1 Pictures
ฉาย: August 9, 2014
ความยาว: 90 minutes
สเปซบราเธอร์ส สองสิงห์อวกาศ เป็นหนังสือการ์ตูนญี่ปุ่นเรื่องยาว เขียนโดยโคยามะ ชูยะ ตีพิมพ์เป็นตอนๆ ลงในนิตยสารการ์ตูน Weekly Morning ของสำนักพิมพ์โคดันฉะ ตั้งแต่ธันวาคม ค.ศ. 2007 ได้รับการเสนอชื่อเข้าชิงรางวัล Manga Taisho สองครั้งในปี 2009 และ 2010 ฉบับดัดแปลงเป็นอนิเมะสร้างโดย A-1 Pictures ออกฉายในประเทศญี่ปุ่นตั้งแต่ 1 เมษายน 2012 จนถึง 22 มีนาคม 2014 และได้รับการดัดแปลงเป็นภาพยนตร์คนแสดงออกฉายเมื่อ 5 พฤษภาคม 2012
เอสทียูโฟร์ตีเอต

| เอสทียูโฟร์ตีเอต |
| --- | --- |

ข้อมูลพื้นฐาน
ที่เกิด: ประเทศญี่ปุ่น
แนวเพลง: เจป็อป
ช่วงปี: 2017 - ปัจจุบัน
ค่ายเพลง: You, Be Cool! / King Records

สมาชิก: ดูสมาชิก

อดีตสมาชิก: ดูอดีตสมาชิก

เว็บไซต์: stu48.com
เอสทียูโฟร์ตี้เอท หรือ STU48 STU ย่อมาจาก เซโตอุจิ (Setouchi) เป็นวงไอดอลเกิร์ลกรุ๊ปจากประเทศญี่ปุ่น และเป็นวงน้องสาวในญี่ปุ่นลำดับที่ 5 ของ AKB48 ก่อตั้งขึ้นเมื่อเดือนตุลาคม พ.ศ. 2559 ถือเป็นครั้งแรกสำหรับวงน้องสาวของ AKB48 ที่มีเธียเตอร์ตั้งอยู่บนเรือสำราญ ซึ่งเดินทางผ่าน 7 จังหวัดในแนวภูมิภาคเซโตอุจิ อันได้แก่ ยามางูจิ ฮิโรชิมะ โอกายามะ เฮียวโงะ โทกูชิมะ คางาวะ และเอฮิเมะ โดยเรือมีชื่อว่า STU48号 (STU48-Gou) สามารถรองรับผู้เข้าชมได้ 300 ที่นั่ง ในเวลาต่อมาทางวงได้มีประกาศว่าเรือSTU48-Gouจะทำการปลดระวางในช่วงฤดูใบไม้ผลิปี2021
สมาชิก > สมาชิกหลัก (STU48)

สมาชิก ตัวหนา หมายถึงตำแหน่งกัปตัน
สมาชิก > เคงคิวเซย์ (STU48 Kenkyuusei) > รุ่น 2.5

*สมาชิกทุกคนมาจากการคัดเลือกในโครงการ New Wave Project [ความร่วมมือระหว่างSTU48และASH (Actors School Hiroshima)]
**สมาชิกทุกคนสังกัดSTU
| ชื่อ | ชื่อญี่ปุ่น (อักษรโรมัน) | ชื่อเล่น | วันเกิด | หมายเหตุ |
| --- | --- | --- | --- | --- |
| อาสุมิ โอคาดะ | 岡田あずみ (Okada Azumi) | อาสุมิน あずみん |  (2003-01-20) 20 มกราคม ค.ศ. 2003 (22 ปี) |  |
| ริโอะ โอคามุระ | 岡村梨央 (Okamura Rio) | ริโอะซึน りおつん |  (2008-10-08) 8 ตุลาคม ค.ศ. 2008 (16 ปี) |  |
| ยูกะ คุรุชิมะ | 久留島優果 (Kurushima Yuka) | คุรุคุรุ くるくる |  (2005-09-24) 24 กันยายน ค.ศ. 2005 (19 ปี) |  |
| โนอะ โมโระคุสุ | 諸葛望愛 (Morokuzu Noa) | โนอะปี้ のあぴ |  (2009-11-11) 11 พฤศจิกายน ค.ศ. 2009 (15 ปี) | อายุน้อยที่สุดในSTU48 |
สมาชิก > เคงคิวเซย์ (STU48 Kenkyuusei) > รุ่น 3

**สมาชิกทุกคนสังกัดSTU
| ชื่อ | ชื่อญี่ปุ่น (อักษรโรมัน) | ชื่อเล่น | วันเกิด | หมายเหตุ |
| --- | --- | --- | --- | --- |
| ริอะ อาราอิ | 新井梨杏 (Arai Ria) | ริอะชู りあちゅう |  (2008-10-05) 5 ตุลาคม ค.ศ. 2008 (16 ปี) |  |
| ยูนะ อิชิฮาระ | 石原侑奈 (Ishihara Yuuna) | ยูนัน ゆーなん |  (2004-08-07) 7 สิงหาคม ค.ศ. 2004 (20 ปี) |  |
| คานาอุ อิเดะ | 井出叶 (Ide Kanau) | คานาอุ かなう |  (2004-11-02) 2 พฤศจิกายน ค.ศ. 2004 (20 ปี) |  |
| คาสุมิ อิวาซากิ | 岩﨑春望 (Iwasaki Kasumi) | คาสุมิน かすみん |  (2006-04-07) 7 เมษายน ค.ศ. 2006 (18 ปี) |  |
| ยุยนะ โอคุดะ | 奥田唯菜 (Okuda Yuina) | ยุยเนี้ยง ゆいにゃん |  (2006-07-07) 7 กรกฎาคม ค.ศ. 2006 (18 ปี) |  |
| มิอุ คาจิวาระ | 梶原未羽 (Kajiwara Miu) | มิอุป้ง みうぽん |  (2009-08-11) 11 สิงหาคม ค.ศ. 2009 (15 ปี) |  |
| ยุยกะ คาเบะชิมะ | 壁島結華 (Kabeshima Yuika) | ยุยกะ ゆいか |  (2003-12-23) 23 ธันวาคม ค.ศ. 2003 (21 ปี) |  |
| อิชิโกะ คิตาซาวะ | 北澤苺 (Kitazawa Ichigo) | อิชิโกะ いちこ |  (2004-12-27) 27 ธันวาคม ค.ศ. 2004 (20 ปี) |  |
| ริซาโกะ ชิมิสุ | 清水りさ子 (Shimizu Risako) | ริฉะ りちゃ |  (2005-01-15) 15 มกราคม ค.ศ. 2005 (20 ปี) |  |
| ซากิ โซกาวะ | 曽川咲葵 (Sogawa Saki) | ซัจจี้ さっちー |  (2005-08-19) 19 สิงหาคม ค.ศ. 2005 (19 ปี) |  |
| โนอะ ฮาเซกาวะ | 長谷川乃彩 (Hasegawa Noa) | โนอะจัง のあちゃん |  (2004-09-19) 19 กันยายน ค.ศ. 2004 (20 ปี) |  |
| ฮิบิกิ ฮามาดะ | 濵田響 (Hamada Hibiki) | ฮี่จัง ひーちゃん |  (2003-01-23) 23 มกราคม ค.ศ. 2003 (22 ปี) |  |
| ริเอะ ฟูจิอิ | 藤井里詠 (Fujii Rie) | ริเอจิ りえち |  (2005-11-03) 3 พฤศจิกายน ค.ศ. 2005 (19 ปี) |  |
| ฮิเมนะ โมริสุเอะ | 森末妃奈 (Morisue Himena) | ฮี่ตัน ひーたん |  (2002-06-20) 20 มิถุนายน ค.ศ. 2002 (22 ปี) |  |
อดีตสมาชิก > สมาชิกที่จบการศึกษา

| ปี | ชื่อ | ภาษาญี่ปุ่น | รุ่น | สังกัดทีม | หมายเหตุ |
| --- | --- | --- | --- | --- | --- |
| 2017 | ยุย คูโรอิวะ (Kuroiwa Yui) | 黑岩唯 | 1 | สมาชิกหลัก |  |
| 2018 | มามิ โอซากิ (Ozaki Mami) | 尾崎舞美 | 1 | สมาชิกหลัก |  |
| 2018 | โอริเอะ โช (Cho Orie) | 張織慧 | 1 | สมาชิกหลัก |  |
| 2018 | ฮินาโกะ ชิโออิ (Shioi Hinako) | 鹽井日奈子 | 1 | สมาชิกหลัก |  |
| 2019 | ไอโกะ มิโซกุจิ (Mizoguchi Aiko) | 溝口亜以子 | ดราฟท์รุ่น3 | เคงคิวเซย์ |  |
| 2019 | ฮารูกะ ซาโนะ (Sano Haruka) | 佐野遥 | 1 | สมาชิกหลัก |  |
| 2019 | ซากิ ซูงาฮาระ (Sugahara Saki) | 菅原早記 | 1 | สมาชิกหลัก |  |
| 2019 | อายูมิ อิจิโอกะ (Ichioka Ayumi) | 市岡愛弓 | 1 | สมาชิกหลัก | เข้าร่วมวง ≒JOY หลังจบการศึกษาจากSTU48 |
| 2019 | อาการิ ยูระ (Yura Akari) | 由良朱合 | ดราฟท์รุ่น3 | เคงคิวเซย์ |  |
| 2019 | โมโมนะ คาโดตะ (Kadota Momona) | 門田桃奈 | 1 | สมาชิกหลัก |  |
| 2019 | ยูริ โทโรบุ (Torobu Yuri) | 土路生優里 | 1 | สมาชิกหลัก |  |
| 2019 | ฮิเมอะ มาเอมุระ (Maemura Himea) | 前村姫亜 | 2 | เคงคิวเซย์ |  |
| 2019 | ฮารูกะ มิชิมะ (Mishima Haruka) | 三島遥香 | 1 | สมาชิกหลัก |  |
| 2019 | คาโฮะ โมริ (Mori Kaho) | 森香穗 | 1 | สมาชิกหลัก |  |
| 2020 | อาซึสะ ฟูจิวาระ (Fujiwara Azusa) | 藤原あずさ | 1 | สมาชิกหลัก |  |
| 2020 | อาริสุ คอนโด (Kondou Arisu) | 近藤ありす | 2 | เคงคิวเซย์ |  |
| 2020 | คาน่อน อิโซไก (Isogai Kanon) | 磯貝花音 | 1 | สมาชิกหลัก |  |
| 2020 | โนโนกะ ชินตานิ (Shintani Nonoka) | 新谷野々花 | 1 | สมาชิกหลัก |  |
| 2021 | ทานากะ โคโกะ (Tanaka Kouko) | 田中皓子 | 1 | สมาชิกหลัก |  |
| 2021 | มารินะ โอตานิ (Otani Marina) | 大谷滿理奈 | 1 | สมาชิกหลัก |  |
| 2021 | นัตสึกิ ทามุระ (Tamura Natsuki) | 田村菜月 | 2 | เคงคิวเซย์ |  |
| 2021 | ฟู ยาบูชิตะ (Yabushita Fu) | 藪下楓 | 1 | สมาชิกหลัก | น้องสาวของ ยาบูชิตะ ชู อดีตสมาชิก NMB48 |
| 2021 | มิเรีย อิไมซุมิ (Imaizumi Miria) | 今泉美莉愛 | 2 | สมาชิกหลัก |  |
| 2021 | ยาโยอิ นากาฮิโระ (Nakahiro Yayoi) | 中廣弥生 | 2 | สมาชิกหลัก |  |
| 2021 | ยูรินะ มินามิ (Minami Yurina) | 南有梨菜 | 2 | สมาชิกหลัก |  |
| 2021 | มิยูนะ คาโดวากิ (Kadowaki Miyuna) | 門脇実優菜 | 1 | สมาชิกหลัก |  |
| 2021 | มิยุ ซาคากิ (Sakaki Miyu) | 榊美優 | 1 | สมาชิกหลัก |  |
| 2022 | เรย์กะ ทากุจิ (Taguchi Reika) | 田口玲佳 | 2 | สมาชิกหลัก |  |
| 2022 | โฮโนกะ ยาโนะ (Yano Honoka) | 矢野帆夏 | 1 | สมาชิกหลัก |  |